Austen Henry Layard
Sir Austen Henry Layard GCB (jdb. 5ê adara 1817an - m. 5ê tîrmeha 1894an) gerok, arkeolog, dîroknasê hunerê, nivîskar, siyasetmedar, û dîplomatekî Brîtanî navdar bû. Layard li Parîsê ji dayik bûye û kurê kesekî bû ku di rêveberiya kolonial a Seylanê de kar dikir. Zarokatiya Layard para bêhtir li Îtalyayê derbas bûye, lê ew her weha li Înglîstan, Franse û Swîsreyê jî perwerde dibe. Ji bo kar peyde bike berê xwe dide koloniya Brîtanî Seylanê (Srî Lanka). Ew rêwîtiya xwe sala 1839an di erdê re dike û piştî ku bi mehan li Îranê dimîne ji biryara xwe ya çûna Seylanê diqere û sala 1842an vedigere Stenbolê. Li wir Layard Stratford Canning sefîrê Brîtanî naskir û ne fermî be jî Canning Layard weke dîplomat girte kar. Di 1845an de bi desteka Canning ji bo ku xirbeyên Asûriyan nêzî Musilê lêbikole berê xwe dide Başûrê Kurdistanê. Layard li vir heta 1847an dimîne û her weha diçe Kurdistanê û der barê gelên li Kurdistanê de agahiyên girîng ên wê demê bi riya pirtûka xwe ya bi navê bi inglîzî: Nineveh and its Remains Nînova û Bermahiyên wê digihîne me. Layard di sala 1853an de li ser rewşa mîritiya Botan û Bedirxan Beg agahiyan dinivîse.